吳江舟中作
作者：米芾
朝代：宋

paragraphs: 昨風起西北，萬艘皆乘便。
今風轉而東，我舟十五縴。
力乏更雇夫，百金尚嫌賤。
船工怒鬭語，夫坐視而怨。
添槔亦復車，黄膠生口嚥。
河泥若祐夫，粘底更不轉。
添金工不怒，意滿怨亦散。
一曳如風車，叫啖如臨戰。
傍觀鶑竇湖，渺渺無涯岸。
一滴不可汲，況彼西江遠。
萬事須乘時，汝來一何晚。